જેને લઈને આ આંદોલન છેડાયું છે તે વેદાંતાની સ્ટરલાઈટ કોપર કંપની દર વર્ષે ૪ લાખ ટન તાંબુ શોધી કાઢે છે. પરંતુ આંદોલનને કારણે તેનું આ શોધકાર્ય થંભી ગયું છે. આ સંયંત્રને ૨૭ માર્ચથી ૧૫ દિવસ સુધી બંધ કરી દેવામાં આવ્યું હતું. પરંતુ ત્યારબાદ ખૂલી શક્યું નથી. ૧૯૯૩માં રાજ્યના તત્કાલીન મુખ્યમંત્રી જયલલિતાએ આ પરિયોજના મંજૂર કરી હતી. કરુણાનિધિએ પણ આ પરિયોજનાનો વિરોધ નહોતો કર્યો. બધું જ સમુંસૂથરું ચાલી રહ્યું હતું. પરંતુ થોડા સમય પહેલાં અચાનક કેટલાક લોકો-સંગઠનોએ વાયુ પ્રદૂષણ, ઘટતાં જળસ્તર અને સંયંત્રનો જે કચરો પાસેની નદીમાં જાય છે તેના પરિણામે નદી પ્રદૂષિત બની છેનું કહી વિરોધ કરવા લાગ્યા હતા. સ્થાનિક લોકોએ આરોપ લગાવ્યો છે કે અહીંનું પાણી હવે પીવાલાયક રહ્યું નથી. ખેતી માટે પણ ઉપયોગી રહ્યું નથી. પરંતુ કંપનીની દલીલ છે કે અમે પ્રદૂષણ નિયમ બોર્ડ દ્વારા બનાવેલી તમામ શરતોનું પાલન કરી રહ્યા છીએ. પરંતુ આંદોલનકારીઓ કંપની પ્રત્યે વધુ ને વધુ આક્રમક બની રહ્યા છે. જેઓને ચર્ચ ઉશ્કેરી રહ્યું હોવાની વાતો વહેતી થઈ છે.